Α.Ο. Φοίνικας Σύρου

Ίδρυση και πρώτες επιτυχίες

Στις 21 Ιανουαρίου 1981 εγκρίθηκε το καταστατικό του από το Πρωτοδικείο Σύρου και έξι μήνες αργότερα, στις 9 Ιουλίου 1981, το Υπουργείο Πολιτισμού χορηγεί την «Αναγνώριση Αθλητικού Σωματείου».
Τα πρώτα χρόνια (1980-1983), το σωματείο διατηρούσε μόνο ομάδα ποδοσφαίρου η οποία μετείχε στο τοπικό πρωτάθλημα Κυκλάδων ανελλιπώς από το 1980 έως και το 1999, όπου αποφασίσθηκε η διάλυση του τμήματος προκειμένου να δοθεί βάρος στο τμήμα της πετοσφαίρισης. Επίσης, λειτουργούσε και τμήμα καλαθοσφαίρισης.
Στις 13 Φεβρουαρίου 1984 συνεδρίασε το Διοικητικό Συμβούλιο της Ελληνικής Ομοσπονδίας Πετοσφαίρισης και ενέταξε στην δύναμή της τον Α.Ο. Φοίνικα στις 29 Φεβρουαρίου 1984. Συμμετείχε στο τοπικό πρωτάθλημα Κυκλάδων αμέσως μετά την ίδρυσή του και από την αρχή δόθηκε ιδιαίτερη βαρύτητα στα τμήματα υποδομής. Η στήριξη της διοίκησης και η αγάπη των φιλάθλων του νησιού οδήγησαν στην κατάκτηση του πρώτου πρωταθλήματος το 1991, καθώς και σε άλλα 5 πρωταθλήματα στη συνέχεια (1994, 1995, 1996, 1997 και 1999).
Αυτό είχε ως αποτέλεσμα, να ανέβει την περίοδο 1999-2000 στη Γ' Εθνική κατηγορία. Την ίδια χρονιά, καταφέρνει και κατακτά το πρωτάθλημα, με αποτέλεσμα την αυτόματη άνοδο στη Β' Εθνική κατηγορία.
Οι επιτυχίες του σωματίου συνεχίστηκαν και τα επόμενα χρόνια, με αποκορύφωμα την κατάκτηση του πρωταθλήματος της Β' Εθνικής κατηγορίας το 2005 και την απευθείας άνοδο στην Α2 Εθνική κατηγορία.

2005-2008: Η πορεία στην Α2

Την περίοδο 2005-06, αν και πρώτη του στην Α2, ο Φοίνικας κατακτά τελικά την τρίτη θέση (πίσω από ΑΕΚ και Άρη), χάνοντας μάλιστα την άνοδο στην Α1 στην ισοβαθμία με τον δεύτερο Άρη. Την περίοδο 2006-07, οι νησιώτες τερματίζουν πάλι στην τρίτη θέση, αλλά αρκετούς βαθμούς μακρία από Κηφισιά και Μίλωνα, που πήραν την άνοδο.
Η δικαίωση έρχεται την περίοδο 2007-08, με τον Φοίνικα να τερματίζει στη δεύτερη θέση της βαθμολογίας (πίσω από τον Απόλλωνα Καλαμαριάς) στην κανονική διάρκεια του πρωταθλήματος και να εξασφαλίζει τελικά το εισιτήριο της ανόδου μέσα από τη διαδικασία των play off, νικώντας στους ημιτελικούς τους Ίωνες (με 2-1 νίκες) και στους τελικούς την Ορεστιάδα (με 3-2 νίκες). Έτσι, ο Φοίνικας γίνεται η πρώτη ομάδα από το νομό Κυκλάδων που αγωνίζεται στην κορυφαία κατηγορία πρωταθλήματος σε οποιοδήποτε άθλημα της χώρας.

2008-2009: Η πρώτη συμμετοχή στην Α1

Η περίοδος 2008-09 ξεκινά, με την ομάδα να έχει ως βασικό της στόχο την παραμονή στη μεγάλη κατηγορία. Το τέλος, όμως, του πρώτου γύρου βρίσκει τον Φοίνικα στην όγδοη θέση της βαθμολογίας, έχοντας πραγματοποιήσει πολύ καλές εμφανίσεις, ιδιαίτερα στα εκτός έδρας παιχνίδια. Έτσι, κέρδιζει την είσοδο του στα προημιτελικά του Κυπέλλου Ελλάδας, όπου χάνει από τον μετέπειτα φιναλίστ του θεσμού Παναθηναϊκό. Στο πρωτάθλημα, πραγματοποιεί έναν εξαιρετικό δεύτερο γύρο με 7 σερί νίκες (κερδίζει κατά σειρά εκτός έδρας Ηρακλή, ΠΑΟΚ και Παναθηναϊκό) και τερματίζει τελικά στην 6η θέση της βαθμολογίας στην κανονική διάρκεια.
Στην προημιτελική φάση των play off, χάνει στις λεπτομέρειες την πρόκριση στους ημιτελικούς από την Ε.Α. Πατρών (1-2 νίκες) και αγωνίζεται πια μόνο για τις θέσεις 5-8. Με μεγάλες εμφανίσεις, ξεπερνά Λαμία (2-0 νίκες) και Άρη (2-1 νίκες και μάλιστα με μειονέκτημα έδρας), τερματίζει στην 5η θέση της τελικής βαθμολογίας και κερδίζει την είσοδο στο Challenge Cup της περιόδου 2009-10, στην παρθενική του εμφάνιση στα «μεγάλα σαλόνια».

2009-2010: Τελευταία θέση και υποβιβασμός

Σε αντίθεση με την εξαιρετική πορεία στην προηγούμενη σεζόν, η περίοδος 2009-10 είναι η χειρότερη των τελευταίων ετών για τον σύλλογο. Το ρόστερ της ομάδας αλλάζει σε πολύ μεγάλο βαθμό, ενώ οι περισσότερες επιλογές στα νέα μεταγραφικά αποκτήματα δεν απέδωσαν όσα χρειάζονταν. Έτσι, στο πρωτάθλημα ο Φοίνικας τερματίζει στην τελευταία θέση της βαθμολογίας και υποβιβάζεται στην Α2 έχοντας μόλις 4 νίκες σε 22 παιχνίδια.
Στο Challenge Cup, αντιμετωπίζει την Αζερνέφτ Μπακού από το Αζερμπαϊτζάν για τη φάση των "32" του θεσμού. Πετυχαίνει ιστορική νίκη στην Ερμούπολη με 3-2 σετ αλλά χάνει εκτός έδρας με 3-1 και αποκλείεται. Στο Κύπελλο Ελλάδας, κερδίζει τον ΠΑΟΚ με 3-2 για την Α' φάση, αλλά χάνει στα προημιτελικά από την ΕΑ Πατρών (με 0-3) και μένει εκτός συνέχειας.

2010-2011: Αλλαγές στα διοικητικά και επιστροφή στα "σαλόνια"

Έτσι, η περίοδος 2010-11 βρίσκει τον Φοίνικα και πάλι στην Α2 κατηγορία, όπου καλείται να κάνει μία νέα αρχή. Το καλοκαίρι του 2010 δημιουργείται η Λέσχη Φίλων Α.Ο. Φοίνικα από τον Δημήτρη Παλιόπορτα και τον Θοδωρή Δούνια με στόχο την ενεργοποίηση των φιλάθλων της ομάδας σε διάφορους τομείς, ούτως ώστε να μπορέσουν να βοηθήσουν τη διοίκηση στο δύσκολο έργο της.
Η διοίκηση αλλάζει και τη θέση του προέδρου αναλαμβάνει ο Δημήτρης Παλιόπορτας ο οποίος, αφού αρχικά "νοικοκύρεψε" τα οικονομικά του συλλόγου, προσέλαβε για προπονητή τον Νίκο Νεόφυτο και πρόσεθεσε στο ρόστερ αρκετούς έμπειρους αθλητές ώστε η ομάδα να επανέλθει γρήγορα στις επιτυχίες. Σημαντική βοήθεια στο έργο της διοίκησης έδωσαν τα ενεργά μέλη:  Κώστας Νικολούζος Αντώνης Ρούσσος και Μανώλης Βαμβακούσης.
Η προσπάθεια αυτή έφερε τα αποτελέσματα που περίμεναν όλοι στον σύλλογο καθώς ο Φοίνικας μπαίνει δυνατά στο πρωτάθλημα και τερματίζει στην πρώτη θέση της βαθμολογίας με άνεση (20 νίκες σε 22 παιχνίδια). Μαζί με τον δεύτερο Παμβοχαϊκό παίρνουν τα εισιτήρια της ανόδου για τη Volleyleague της επόμενης περιόδου.

2011-2012: Η πιο επιτυχημένη περίοδος

Το καλοκαίρι του 2011, η διοίκηση του συλλόγου κινείται δυναμικά στο μεταγραφικό παζάρι και αποκτά έμπειρους και ικανούς αθλητές, όπως οι έλληνες Βασίλης Κουρνέτας, Δημήτρης Σουλτανόπουλος, Ηλίας Λάππας αλλά και ο σέρβος Τόμισλαβ Ντόκιτς. Αυτό έχει ως αποτέλεσμα να δυναμώσει η ομάδα και να γίνει φαβορί για την κατάκτηση μιας από τις πρώτες θέσεις του πρωταθλήματος.
Η νέα περίοδος ξεκινά και στο πρωτάθλημα ο Φοίνικας πραγματοποιεί πολύ καλή πορεία από την αρχή, που τον φέρνει σταθερά στις πρώτες τέσσερις θέσεις. Μάλιστα, την τελευταία αγωνιστική προσπερνά στην βαθμολογία τον Ολυμπιακό και κατακτά τελικά τη δεύτερη θέση στην κανονική διάρκεια.
Παράλληλα, η διοίκηση της ομάδας πετυχαίνει να φέρει στη Σύρο τη διοργάνωση τόσο του πρώτου Λιγκ Καπ (που διοργανώθηκε λόγω των υποχρεώσεων της Εθνικής ομάδας στο Προολυμπιακό Τουρνουά), όσο και του Κυπέλλου Ελλάδας. Στο Λιγκ Καπ, ο Φοίνικας κερδίζει στα ημιτελικά τον Α.Ο. Κηφισιάς με 3-0 και στον τελικό τον Απόλλωνα Καλαμαριάς με το ίδιο σκορ κατακτώντας τον τίτλο μέσα στο γήπεδο του. Στο Κύπελλο όμως δεν θα έχει ανάλογη επιτυχία καθώς χάνει στα προημιτελικά από τον μετέπειτα φιναλίστ Γ.Σ. Λαμία.
Έτσι, η ομάδα στρέφει την προσοχή της στα play off της Volleyleague για την ανάδειξη του πρωταθλητή Ελλάδας. Στα ημιτελικά αντιμετωπίζει με πλεονέκτημα έδρας τον Ολυμπιακό τον οποίο κερδίζει τόσο στην Ερμούπολη όσο και στο κλειστό του Ρέντη και παίρνει την πρόκριση για τους τελικούς (για πρώτη φορά στην ιστορία νησιώτικης ομάδας), όπου και αντιμετωπίζει τον Ηρακλή.

2012-2013: Ιστορική πρόκριση στο Challenge Cup

Το καλοκαίρι του 2012, η ομάδα αλλάζει προπονητή και τη θέση του Νίκου Νεόφυτου παίρνει ο Χρήστος Πάτρας, ενώ αρκετοί αθλητές ανανεώνουν για μία ακόμη χρονιά τα συμβόλαιά τους.
Αν και κατέκτησε τη δεύτερη θέση του πρωταθλήματος 2011-2012, ο Φοίνικας δεν συμμετέχει στο Champions League της περιόδου 2012-2013 καθώς δεν πληρούσε τις γηπεδικές προϋποθέσεις. Αντίθετα, η Ευρωπαϊκή Ομοσπονδία του χορήγησε κατ’ εξαίρεση άδεια συμμετοχής στο Challenge Cup, όπου αντιμετώπισε στον 1ο γύρο την ελβετική Νάιφελς. Με δύο νίκες στην Ερμούπολη, οι νησιώτες πήραν την ιστορική πρώτη τους πρόκριση σε ευρωπαϊκή διοργάνωση και στον 2ο γύρο κλήθηκαν να αντιμετωπίσουν την Πρεφάξις Μένεν από το Βέλγιο.

2017-2018

|1 || Christos Stefanidis || Outside Hitter  ||1.91
|-
|2 || Alexandros Chiras ||Middle Blocker|| 1.98
|-
|3|| Thanos Maroulis
||Setter|| 1.88
|-
|6 || Karel Linz|| Outside Hitter|| 2.00 
|-
|7 || Konstantinos Kogalidis|| Libero ||1.85 
|-
|8 || Ilias Theodosis|| Setter ||1.90
|-
|9 || Alvi Shurdhi || Outside Hitter || 1.86
|-
|10 || Dimitris Zisis ||Libero ||1.83
|-
|11 || Boyan Yordanov|| Opposite ||1.97
|-
|12 || Fran Peterlin ||Outside Hitter ||1.98
|-
|14|| Giorgios Pentidis || Middle Blocker ||2.05
|-
|18 || Anastasios Staurakakis || Outside Hitter ||1.84
|-
|20 ||Anastasios Gatsis ||Middle Blocker ||1.96
|}

2013-2014

1. Θάνος Τερζής 17/03/1979 1.93 Πασαδόρος 
4. Θάνος Παπαδημητριου 04.08.1983 1.82 Λίμπερο 
5. Σωτήρης Τσέργας 03/07/1978 1.91 Πασαδόρος 
7. Νίκος Αρβανίτης 16/03/1983 1.88 Ακραίος 
8. Δομένικος Μαραγκός 11/01/1985 1.87 Διαγώνιος 
9. Thomas Zass 27/11/1989 1.93 Διαγώνιος 
10. Peter Janusek 25/04/1983 1.99 Ακραίος 
11. Andrey Diachkov 28/04/1985 2.02 Ακραίος 
13. Γιάννης Τακουρίδης 24/05/1988 2.00 Κεντρικός 
14. Παναγιώτης Πελεκούδας 08/11/1989 2.04 Κεντρικός 
15. Ηλίας Λάππας 20/07/1979 1.94 Ακραίος 
16. Σπύρος Βελούδης 16/01/1997 1.72 Λίμπερο 
18. Γιώργος Σφενδυλάκης 12/12/1988 2.02 Κεντρικός 
Προπονητής: Δημήτρης Ανδρεόπουλος 
Βοηθός Προπονητή: Γιώργος Αλτουβάς

2014-2015

1. Πέτρος Κυπριανός 3/5/1990 1.90 Πασαδόρος από 02/2015
2. Νίκος Σμαραγδής 12/2/1982 2.02 Κεντρικός  από 02/2015
3. Δημήτρης Χαραλαμπίδης 3/6/1991 2.00 Κεντρικός 
4. Nikola Mijailovic 8/8/1989 1.91 Ακραίος 
5. Reinis Pekmanis 6/6/1993 2.03 Ακραίος/Διαγώνιος από 12/2014
6. Βαγγέλης Μουρούτης 6/7/1990 2.02 Κεντρικός 
7. Νίκος Αρβανίτης 16/3/1983 1.88 Ακραίος 
8. Jan Planinic 10/02/1990 1.99 Ακραίος  έως 11/2014
9. Βαγγέλης Τσινός 16/10/1990 1.86 Ακραίος  έως 12/2014
10. Simo Dabovic 9/4/1987 1.95 Πασαδόρος 
11. Λυκούργος Ρούσσης 09/11/1988 1.90 Πασαδόρος  έως 01/2015 
12. Χρήστος Παπαδόπουλος 25/11/1986 1.98 Κεντρικός 
13. Tomislav Dokic 27/2/1986 2.04 Διαγώνιος 
14. Γιώργος Βελέντζας 15/7/1989 1.92 Διαγώνιος 
15. Ηλίας Λάππας 20/7/1979 1.94 Ακραίος 
16. Σπύρος Βελούδης 16/1/1997 1.72 Λίμπερο 
17. Παναγιώτης Παπαδόπουλος 30/4/1992 1.98 Ακραίος 
18. Νικήτας Εφραιμίδης 11/2/1989 1.92 Λίμπερο 
Προπονητής: Ratko Pavlisevic 
Βοηθός Προπονητή: Άκης 
Χατζηαντωνίου

2015-2016

3. Δημήτρης Χαραλαμπίδης 3/6/1991 2.00 Κεντρικός  
4. Γιάννης Μάρκου 10/1/1992 1.92 Ακραίος  
6. Βαγγέλης Μουρούτης 6/7/1990 2.02 Κεντρικός  
7. Νίκος Αρβανίτης 16/3/1983 1.88 Ακραίος  
9.  Byron Frederick Ferguson 28/11/1988 2.00 Κεντρικός 
10. Δημήτρης Ζήσης 2/4/1994 1.83 Λίμπερο  
11. Matteo Paris 13/9/1983 1.88 Πασαδόρος 
12. Cody Michael Caldwell 28/3/1993 2.01 Ακραίος  
13. Tomislav Dokic 27/2/1986 2.04 Διαγώνιος  
14. Γιώργος Βελέντζας 15/7/2989 1.92 Διαγώνιος  
15. Ηλίας Λάππας 20/7/1979 1.94 Ακραίος  
16. Θεοδόσης Ηλίας 20/5/1995 1.90 Πασαδόρος  
17. Παναγιώτης Παπαδόπουλος 30/4/1992 1.98 Ακραίος  
Προπονητής: Dusko Nikolic  
Βοηθός Προπονητής: Αντώνης Παπδόπουλος

Άλλα τμήματα

Το 1992 συμμετείχαν στα πρωταθλήματα οι ομάδες πετοσφαίρισης των εφήβων και των παίδων. Το 1996 ιδρύθηκε το τμήμα γυναικών, κορασίδων και παγκορασίδων. Το τμήμα πετοσφαίρισης γυναικών του συλλόγου έχει αρκετές επιτυχίες, με πιο πρόσφατη αυτή της κατάκτησης του πρωταθλήματος στις Κυκλάδες το 2012 και τη διεκδίκηση της ανόδου στην Α2 Γυναικών στα μπαράζ της Ζ' περιφέρειας.